b"\n_START_ARTICLE_\nJustina de P\xc3\xa0dua\n_START_SECTION_\nHagiografia\n_START_PARAGRAPH_\nJustina pertanyia a una fam\xc3\xadlia patr\xc3\xadcia de Patavia (actual P\xc3\xa0dua). Convertida al cristianisme, fou instada a fer sacrificis als d\xc3\xa9us pagans; en negar-s'hi, fou detinguda davant Maximi\xc3\xa0 i condemnada a mort. Fou executada i sebollida prop del teatre rom\xc3\xa0 de la ciutat._NEWLINE_Llegendes posteriors la van fer deixeble de sant Pere ap\xc3\xb2stol, qui la va enviar a P\xc3\xa0dua des d'Antioquia de S\xc3\xadria, i filla espiritual de Prosd\xc3\xb2cim de P\xc3\xa0dua.\n_START_SECTION_\nVeneraci\xc3\xb3\n_START_PARAGRAPH_\nSobre la tomba s'edific\xc3\xa0 un santuari al segle VI, per ordre del pretor Venanci Opili\xc3\xb3. Ampliat al segle XV, esdevingu\xc3\xa9 abadia benedictina amb el nom de Santa Giustina di Padova, que subsist\xc3\xad fins al 1810, que fou suprimida per Napole\xc3\xb3 I. Fou reinstaurat com a monestir en 1919 i hostatja la Biblioteca statale del monumento nazionale di Santa Giustina._NEWLINE_Amb els sants Antoni de P\xc3\xa0dua, Prosd\xc3\xb2cim i Daniel de P\xc3\xa0dua \xc3\xa9s la patrona de P\xc3\xa0dua. _NEWLINE_El culte a la santa es revaloritz\xc3\xa0 quan en la seva festivitat, el 7 d'octubre de 1571, la flota de la Lliga Santa va v\xc3\xa8ncer els turcs a la batalla de Lepant."